ธปท.ส่งสัญญาณสู้บาทแข็ง
ธปท.ส่งสัญญาณสู้ค่าเงินบาท ชี้บาทแข็งขึ้นมากแล้วไม่ควรอ่อนอีก อาจจะอ่อนค่าลงด้วยซ้ำ
3 ก.ย. 2553

ธปท.ส่งสัญญาณสู้ค่าเงินบาท ชี้บาทแข็งขึ้นมากแล้วไม่ควรอ่อนอีก อาจจะอ่อนค่าลงด้วยซ้ำ 
นางสุชาดา กิระกุล ผู้ชวยผู้ว่าการ สายตลาดการเงิน ธนาคารแห่งประเทศไทย (ธปท.) เปิดเผยว่า การเคลื่อนไหวของค่าเงินบาทจะหลุดระดับ 31 บาท/เหรียญสหรัฐหรือไม่นั้น มองว่าในช่วงที่ผ่านมาค่าเงินบาทแข็งค่าขึ้นค่อนข้างมากแล้ว จะแข็งค่าต่อเนื่องไปเรื่อยๆ  จะให้แข็งไปกว่านี้อีกคงไม่ใช่  คิดว่าช่วงนี้น่าจะเคลื่อนไหวในระดับนี้ได้ หรือมีโอกาสที่จะอ่อนค่าลงไปกว่านี้ ก็ได้
“การประชุมคณะรัฐมนตรีเศรษฐกิจพิเศษ วันที่ 2 ก.ย.ที่ผ่านมาแสดงให้เห็นว่า รัฐบาลสนใจปัญหาเงินบาทแข็งค่า และสั่งการให้ธปท.ติดตามตรวจสอบในเรื่องการเก็งกำไรค่าเงินบาทอย่างใกล้ชิด และที่ผ่านมา ธปท.ก็ได้ติดตามจับตาในเรื่องนี้มาตลอดอยู่แล้ว ขณะที่ผู้ว่าการธปท.ก็ได้สั่งการให้จับตาเข้มข้นมากขึ้น”นางสุชาดากล่าว 
ทั้งนี้ รายงานข่าว จากตลาดการซื้อขายเงินบาทในตลาดวันนี้เคลื่อนไหวอยู่ที่ระดับ 31.14 -31.15 บาท/เหรียญสหรัฐ แข็งค่าขึ้นอีกเล็กน้อย จากเมื่อวานนี้ที่ปิดตลาด 31.15-31.16 บาท/เหรียญสหรัฐ และยังมีแนวโน้มเงินที่จะแข็งค่าขึ้นอย่างต่อเนื่อง หลังจากที่ภาครัฐไม่มีการออกมาตรการใดๆ เพิ่มเติมเพื่อมาดูแลการแข็งค่าของเงินบาท ทำให้นักลงทุนขายเงินเหรียญสหรัฐ ส่งผลให้มีโอกาสแข็งค่าแตะ 31.00 บาท